section_heading: Etimologija
paragraph_text: lijevo|250px|thumb|Utjecaj mačje metvice na mačku: mačka se proteže, prede, leži na leđima i slično Latinsko ime roda Nepeta potječe od imena etruščanskog grada Nepet, gdje se biljka uzgajala u antičko doba. Današnje ime mačja metvica ili mačja trava je dobila zbog toga što njen miris privlači spolno zrele domaće mačke ali i mnoge druge vrste iz porodice mačaka. Razlozi za takvo ponašanje mačaka nisu potpuno poznati. Ranije se smatralo da mačja trava ima afrodizijsko djelovanje na mačke, međutim biljka privlači i kastrirane mačke. Međutim, mladunčad mačaka i vrlo stare mačke mnogo slabije reagiraju na miris.